**SAT RAZREDNIKA**

Budući ćemo se ovih dana služiti internetom više nego obično, prisjetite se što znaš o internetu, društvenim mrežama, dobrim i lošim stranama.

**Budite oprezni, ponašajte se pristojno i ne provodite previše vremena pred ekranima.**

Odigraj igru asocijacija: Prezentacija Asocijacija (u prilogu)

- Na svakome od šest polja nalazi se čarobnjak s brojem. Otvori jedno polje tako da kažeš množenjem kojih faktora dobivamo napisani rezultat (npr. 21 = 3 · 7 ili 56 = 7 · 8).

Kada točno izgovoriš brojevni izraz, naglas pročitaj pravilo koje se na otvorenome polju nalazi. Na tvrdnju odgovaraj s DA ili NE.

Konačno je rješenje svih otvorenih polja pojam kojim ćemo se danas baviti. Što misliš koji je to pojam?

**Bonton** – pravila lijepog ponašanja.

Otvori prezentaciju – Glavni dio (u prilogu)

Prva tri slajda prikazuju tri moguće situacije iz svakodnevice u kojima su se djeca pri služenju internetom ponašala neprimjereno. Nakon svake situacije odgovori usmeno na dolje postavljena pitanja te izreci nekoliko svojih zaključaka o primjerenome ponašanju na internetu.

**1. slajd (situacija 1.)**

Tekst treba pročitati naglas.

***Rudi i Lujo u školi se nisu mogli dogovoriti tko će biti vođa razredne sportske ekipe. Nakon povratka iz škole Rudi je Luji napisao poruku: „Danas si bio glupa budala. Nisi mi više prijatelj!“***

Odgovori:

• Tko su likovi u ovoj situaciji?

• Što se dogodilo?

• Što je Rudi napisao Luji? Što mislite zašto?

• Jeste li se i vi kad našli u sličnoj situaciji?

• Kako biste postupili? Kako bi se to moglo riješiti na drukčiji način?

• Treba li pisati poruke dok smo ljutiti?

• Koja bismo pravila ponašanja na internetu nakon razgovora o ovoj priči mogli postaviti?

Klikom na čarobnjaka na slajdu situacija 1. pojavljuje se četvrti slajd s oblačićima. Na oblačićima s tekstom situacija 1. nalaze se pravila povezana sa situacijom u tome prikazu. Utvrdi ta pravila.

Klikom na tekst situacija 2. na vrhu četvrtoga slajda vraćamo se na slajd s drugom situacijom.

**2. slajd (situacija 2.)**

***Eva je za vrijeme odmora prisluškivala razgovor između Dare i Lene. Čula je samo dio priče. Ljutita što nije bila uključena u razgovor, čim je došla kući, napisala je Vidu poruku: „Dara i Lena danas su o tebi ružno govorile. Rekle su da si smotan i da ne znaš igrati nogomet.“ Rudi***

Odgovori:

• Tko su likovi u ovoj situaciji?

• Zašto je Eva bila ljutita?

• Što je učinila kad je došla kući?

• Je li postupila ispravno? Zašto?

• Kako je potpisala poruku? Što je loše?

• Jesi li ti kad učinila/učinio što slično?

• Što biste poručili Evi?

Pogledaj što joj poručuje čarobnjak. Klikom na čarobnjaka na slajdu situacija 2. pojavljuje se četvrti slajd s oblačićima. Otvori oblačiće koji nose naslov situacija 2. i sadržavaju pravila ponašanja na internetu povezana s tom situacijom. Utvrdi pravila i klikom na tekst situacija 3. na vrhu četvrtoga slajda vrati se na slajd situacija 3.

**3. slajd (situacija 3.)**

***Nakon primljene poruke Vid je napisao Leni: „#?!&, TI SI SMOTANA I NESPOSOBNA DEBELJUCA!***

Odgovori na pitanja:

• Tko su likovi?

• Kako se Vid osjećao nakon što je primio poruku?

• Što je napisao Leni?

• Što bi mogli značiti znakovi na početku poruke? (Psovka.)

• Koje je pravilo Vid prekršio? Čime ju je sve vrijeđao?

• Što znače sličice na kraju poruke? Znate li kako te sličice nazivamo? (Smješkići, emotivi ili emotikoni.)

• Kakvim je slovima napisao tu poruku? Zašto?

• Što biste poručili Vidu?

• Što mu poručuje čarobnjak?

Klikom na čarobnjaka ponovno se otvara četvrti slajd s pravilima u oblačićima. Utvrdi sva pravila ponašanja na internetu.

Poigrajte se ovim igricama i ponovite pristojno ponašanje online.

<http://www.petzanet.hr/Portals/0/Kurikulum/Multimedija/Modul2/m2-2.3-Ispeci_pa_reci-kviz.htm>

<http://www.petzanet.hr/Portals/0/Kurikulum/Igre/Modul2/2.1/index.html>

**HJ**

Ponovi što znaš o pisanju velikog početnog slova: <https://learningapps.org/watch?v=pm7c5fabc17>

Riješi nastavni listić u prilogu.

Ako imaš printer isprintaj ga, a ako nemaš, odgovaraj u bilježnicu. Ne moraš prepisivati upute za rješavanje zadatka. Piši samo broj zadatka na koji odgovaraš i odgovori.

**MAT**

Pisano množenje (43 · 2, 26 · 3) - vježbanje i ponavljanje

Riješi u bilježnicu:

1.

Prije rješavanja pokušaj procijeniti koliki je rezultat zadanog zadatka te ga zapiši pored zadatka, a potom pisano pomnoži.

32 · 3 33 · 2 27 · 3 36 · 2 14 · 7

Riješi 1., 2., 3., 4. i 5. zadatak radna bilježnica str. 86., 87.

Riješi u bilježnicu:

2.

Prisjeti se rješavanja zadataka s više računskih radnji. Što rješavamo prvo?

1. zagrade, sve ostalo prepisujemo

2. množenje i dijeljenje

3. zbrajanje i oduzimanje

Riješi: 23 · 3 + 268 = 765 – 16 · 6 =

Riješi 6. i 7. zadatak u radnoj bilježnici.

Riješi ZZ str. 88.

Nakon što si riješio ZZ zamoli roditelje da fotografiraju tu stranicu te mi ju

pošalju mailom.

TZK

Vježbaj kao na crtežima. (u prilogu)